Lietuvos ir Maršalo Salų santykiai

Lietuvos ir Maršalo Salų santykiai – dvišaliai tarptautiniai santykiai tarp Lietuvos ir Maršalo Salų.

Diplomatiniai santykiai užmegzti 2019 m. rugsėjo 24 d.

Abi šalys yra Jungtinių Tautų narės, į šią organizaciją priimtos tą pačią, 1991 m. rugsėjo 17 dieną.

2022 m. duomenimis, Lietuvoje Maršalo Salų Respublikos piliečių negyveno.Migracijos metraštis 2020, Migracijos departamentas prie VRM

 Santykių istorija 
Diplomatiniai santykiai užmegzti 2019 m. rugsėjo 24 d. Lietuvos užsienio reikalų ministrui Linui Linkevičiui ir Maršalo salų Respublikos užsienio reikalų ministrui John M. Silk Niujorke (JAV) vykstančios Jungtinių Tautų Generalinės Asamblėjos metu pasirašius bendrąjį komunikatą dėl diplomatinių santykių užmezgimo. Susitikimo metu ministrai taip pat aptarė klimato kaitos keliamus iššūkius ir kovos su klimato kaita prioritetus, dvišalio politinio ir ekonominio bendradarbiavimo galimybes. Maršalo salos yra 187-oji valstybė, su kuria Lietuva užmezgė diplomatinius santykius.Užmegzti diplomatiniai santykiai su Maršalo salų Respublika (Lietuvos Respublikos užsienio reikalų ministerija)  Nėra duomenų apie šalių santykius iki 2019 m.

 Ekonominiai santykiai 
2018 m. duomenimis, prekybos apyvarta tarp Lietuvos ir Maršalo Salų siekė 3,8 tūkst. eurų, o iš Maršalo Salų importuotų produktų nebuvo.

 Metai  2016  2017  2018 Eksportas į Maršalo Salas (tūkst. eur.) 159,7  11,4  3,8 Importas iš Maršalo Salų (tūkst. eur.) 4,4  0,3  0,0

 Pasiuntinių ir ambasadorių sąrašas 
2023 m. duomenimis, nei Lietuva, nei Maršalo Salos nėra vienas kitam akreditavę savo ambasadorių.

 Šaltiniai 

Kategorija:Lietuvos diplomatiniai santykiai
Kategorija:Maršalo Salos